4 डिग्री तापमान से ठिठुरी रात हृदयरोगी-बच्चों का ख्याल रखें
डॉक्टरों की सलाह- तेज सर्दी में सेहत का रखें ध्यान
जिलाअस्पताल के फिजिशियन डॉ. कतियाल ने इस संबंध में बताया कि सर्दी में सुबह, शाम रात को खुली हवा में निकलने से ज्यादा दिक्कत हो सकती है। इसलिए खुली हवा में निकलने से परहेज करें। गर्म कपड़े जर्सी, जैकेट, शॉल, मौजे, दस्ताने, मफलर, टोपा आदि पहनकर रहें। दुपहिया वाहन चलाने खेतों आदि में खुले बदन रहने से बीमार हो सकते हैं। बीमारियों से बचने के लिए एहतियात बरतें।
सर्दी से बिगड़ी बुजुर्ग की तबीयत
शनिवारसुबह सर्दी की चपेट में आने से एक बुजुर्ग की तबीयत बिगड़ गई। उन्हें जिला अस्पताल में भर्ती कराया है। बड़वा निवासी फूलचंद माली ने बताया कि उसके ससुर माधोलाल (65) पुत्र रोडूलाल की सर्दी की चपेट में आने से तबीयत बिगड़ गई। उन्हें उपचार के लिए जिला अस्पताल में भर्ती कराया है। डॉ. हंसराज सुमन ने बताया कि प्रथम दृष्टया माधोलाल केे लकवा की शिकायत हो रही है।
बारां. सर्दी से तबीयत बिगड़ने पर बुजुर्ग को जिला अस्पताल में भर्ती कराया गया।
बारां. शहर में शनिवार शाम को छाई धुंध के कारण वाहन चालकों को भी हुई खासी परेशानी।
बारां। जिलेभरमें शनिवार को तेज सर्दी के चलते वातावरण में गलन का असर बढ़ गया। शनिवार को न्यूनतम तापमान एक डिग्री लुढ़ककर चार डिग्री रह गया। सर्द हवा चलने से लोगों की मुश्किलें बढ़ी रही। तेज सर्दी के कारण बीमार लोग अस्पताल पहुंच रहे हैं।
जिलेभर में सर्दी का प्रकोप बढ़ रहा है। शनिवार सुबह कोहरा छाया रहा और ओस गिरने से पेड़-पौधोंं की पत्तियां भीगी रही। सुबह से लेकर शाम तक सर्द हवा चलने से वातावरण में गलन का प्रभाव बना रहा। इससे बचाव के लिए लोग गर्म कपड़ों में लिपटे रहे। लोगों ने हीटर अलाव तापकर सर्दी से राहत पाने का जतन किया। शुक्रवार के 5 डिग्री के मुकाबले शनिवार को तापमान एक डिग्री लुढ़ककर चार डिग्री सेल्सियस रह गया। अधिकतम तापमान 22 डिग्री सेल्सियस दर्ज किया गया। सर्दी के प्रकोप से लोगों की मुश्किलें बढ़ी हुई हैं। सबसे ज्यादा दिक्कत का सामना खेतों पर रात बिताने वाले किसानों को करना पड़ रहा है। शाम सात बजे से धुंध का प्रभाव बढ़ना शुरू हो गया। रात होते-होते इसमें इजाफा हो गया। धुंध के कारण वाहन चालकों को परेशानी का सामना करना पड़ा।
इनबीमारियों की आशंका
जिलाअस्पताल के फिजिशियन डॉ. केके कतियाल ने बताया कि सर्दी की चपेट में आने से बुजुर्ग बच्चों को खांसी, जुकाम, निमोनिया की शिकायत हो सकती है। बच्चे उल्टी-दस्त की चपेट में सकते हैं। बुजुर्गों में तेज सर्दी में ब्लड प्रेशर बढ़ने से नसों में संकुचन के कारण हृदयाघात तेज लकवा की आशंका रहती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva